Σοφοκλής Μάγνης

Ο **Σοφοκλής Μάγνης** (Σάμος, 1879 - Ξάνθη, 1954) υπήρξε αθλητής, και διακεκριμένος γυμναστής που διετέλεσε προπονητής όλων των τμημάτων του Πανιωνίου Γ.Σ. από τις αρχές του 1900 στη Σμύρνη ως και λίγο μετά την καταστροφή στην Αθήνα. Συνέδεσε το όνομά του με την αθλητική ανάδειξη του Πανιωνίου στις αρχές του 20ου αιώνα.

Ηταν διπλωματούχος γυμναστής του Διδασκαλείου Γυμναστικής Αθηνών. Πολέμησε στο μικρασιατικό μέτωπο και έφυγε με το βαθμό του ταγματάρχη.

## Βιογραφία
### Σάμος και Σμύρνη
Ο Μάγνης γεννήθηκε στη Σάμο όπου ξεκίνησε την γυμναστική του σταδιοδρομίας στη Σάμο. Σπούδασε στην Αθήνα και επέστρεψε στη Σάμο. Το 1899 εμφανίζεται και  ως αθλητής της σφαιροβολίας στους Πανιώνιους Αγώνες του 1899, ως μέλος του Λαϊκού Γυμναστικού Ομίλου Σάμου, λαμβάνοντας την τρίτη θέση. Στη συνέχεια εγκαταστάθηκε στη Σμύρνη και εξελίχθηκε στον πιο διάσημο γυμναστή της πόλης. Εκ των ιδρυτών του Ορφέα Σμύρνης το 1885 ήταν και ο Κ.Α. Μάγνης, ο οποίος ήταν συγγενής του Σοφοκλή. Στη Σμύρνη, στις αρχές του 20ου αιώνα ανέλαβε την εκγύμναση των τμημάτων στίβου, ποδοσφαίρου, μπάσκετ και βόλλευ του Πανιωνίου καθώς και επικεφαλής προπονητής γυμναστής, διευθυντής του γυμναστηρίου του Πανιωνίου και μετέτρεψε τον σύλλογο στον πιο επιτυχημένο σε όλη την Μικρασία. Μάλιστα, το 1902 ο Σύλλογος ίδρυσε Σχολή Γυμναστών, της οποίας προΐστατο ο Σοφοκλής Μάγνης, δίδοντας πτυχία σε περισσότερους από διακόσιους γυμναστές έως το 1914, συνεργαζόμενος επί τούτου με τις τοπικές εκκλησιαστικές αρχές.

Τον Αύγουστο 1895 υποδέχτηκε τους αθλητές του Πανιωνίου από τα «Τήνια». Το 1907-08 εργαζόταν
και στη Σχολή Αρώνη, όπου στο τέλος της χρονιάς εντυπωσίασε με τις γυμναστικές και αθλητικές επιδείξεις που
παρουσίασε («Ο κ. Μάγνης εθριάμβευσε…», Ημερησία, 20/6/08). Το 1908-09 δούλεψε σε σχολείο του Βουρνόβα
και στον εντόπιο σύλλογο *Ερμή Μπουρνόβα*. Εν συνεχεία επέστρεψε στη Σμύρνη, στην Ευαγγελική Σχολή Σμύρνης και στον Πανιώνιο ως το 1920 περίπου, οπότε επιστρατεύτηκε ως λοχαγός. 

Στη Σμύρνη ανέδειξε δεκάδες αθλητές, εκπαίδευσε νέους γυμναστές, ίδρυσε ομάδες μπάσκετ, βόλεϊ. Στον Πανιώνιο συνεργάστηκε με γυμναστές και προπονητές όπως ο Αντώνιος Αθηνογένης, και ο Γεώργιος Κασσάρ. Υπήρξε και κριτής στους Πανιώνιους Αγώνες, αλλά και επόπτης σε ποδοσφαιρικούς.

Υπήρξε ο πιο επιτυχημένος προπονητής-γυμναστής στην ιστορία του ΓΣ Πανιωνίου τόσο στη Σμύρνη. Μαζί με τον πρόεδρο Δημητρό Δάλλα θεωρούνται οι πρωτεργάτες των επιτυχιών στου συλλόγου ως το 1922.

### Αθήνα
Μετά τη Μικρασιατική Καταστροφή εγκαταστάθηκε στην Αθήνα αρχικά και βοήθησε αμισθί στην ανασυγκρότηση του Πανιωνίου αφού τον εντόπισε ο Δημητρός Δάλλας. Λιγο αργότερα ανέλαβε να οργανώσει τον Γ.Σ. Αμαρουσίου (ιδρύθηκε το 1896) και τον οποίο αναμόρφωσε και ιδρυσε και τμήμα του βόλεϊ του Γ.Σ. Αμαρουσίου το 1924.

Το 1924 ήταν αρχιπροπονητής της Εθνικής Ομάδας Στίβου της Ελλάδας και αρχηγός της ελληνικής αποστολής στους Ολυμπιακούς αγώνες στο Παρίσι.

### Ξάνθη
Στη συνέχεια το 1924 βρέθηκε στην Ξάνθη και ανέλαβε τον Ορφέα Ξάνθης μετά από πρόσκληση του προέδρου του που ηταν ελληνογάλλος ήταν ο Αλέξανδρος Τουφερί στα τέλη του 1924. Το Στάδιο της Ξάνθης επίσης αναδιαμορφώνεται το 1924, με χρήματα του Δήμου και ο Μαγνης που την εποχή εκείνη ήταν αρχιπροπονητής της Εθνικής Στίβου της Ελλάδας, ανέλαβε το τμήμα στίβου του Ορφέα. Μέσα σε σύντομο χρονικό διάστημα συγκρότησε αθλητική ομαδα που πήρε μέρος στους Πανιώνιους αγώνες το 1925 και 1927, ενώ  στο Πανελλήνιο πρωτάθλημα στίβου που έγινε στο Παναθηναϊκό στάδιο της Αθήνας το 1926, ο Ορφέας πήρε μέρος με δύο αθλητές χωρίς όμως να διακριθούν. Αναδείχθηκε αμέσως ο Ορφέας πολυνίκης στους Πανθρακικους Αγώνες 1925. Το 1927 αποχώρησε, αλλά μετά από λίγους μήνες θα επανέλθει στον Ορφέα, για να συνεχίσει το έργο του. 

Τη δεκαετία 1925-35 χάρη στον Μάγνη, το τμήμα στίβου του Ορφέα παρουσίασε μεγάλη πρόοδο. Ο Μάγνης εγκαταστάθηκε μόνιμα στην πόλη και εγινε ο διευθυντής του ΓΣ Ορφέα Ξάνθης.

## Θάνατος
Απεβίωσε το 1954 στην Ξάνθη. Το 2024 στη γενέτειρα του τη Σάμο διεξήχθη το 1ο τουρνουά "Σοφοκλής Μάγνης" από το Σάμος futsal Club, εις την μνήμη του.

## Προπονητική πορεία
*Πανιώνιος Σμύρνης
*Γ.O. Ερμής Μπουρνόβα (1908-1909)
*Πανιώνιος Σμύρνης
*ΓΣ Αμαρουσίου
*Ορφέας Ξάνθης

## Τίτλοι και διακρίσεις
### Ποδόσφαιρο
Ως προπονητής του **Πανιωνίου Σμύρνης**
* 4 φορές Πρωτάθλημα ποδοσφαίρου Σμύρνης (ΣΕΓΑΣ): 
:: 1909, 1910, 1911, 1914

### Βόλεϊ
Ιδρυτής του βόλεϊ του Γ.Σ. Αμαρουσίου το 1924, αλλά και του Πανιωνίου στη Σμύρνη.

### Μπάσκετ
Ιδρυτής του μπάσκετ του Πανιωνίου στη Σμύρνη.

## Δείτε επίσης

## Παραπομπές


## Πηγές
*
* Πανίωνιος Ιστορία
*Ανδρέας Μπαλτάς, «Η αθλητική σχέση της Σάμου με τη Σμύρνη 1890-1922»

Κατηγορία:Πανιώνιος Σμύρνης
Κατηγορία:Μικρασιατικός Ελληνισμός